**„ჰორიზონტი ევროპის“ საგრანტო პროექტის ფორმა**

**საკვანძო ცნებები**

|  |  |
| --- | --- |
| Objectives | პროექტის ძირითადი მიზნის მისაღწევად დასმული ამოცანები, რაც საბოლოოდ პროექტის შედეგებად (results) იქცევა. |
| Research Output | კვლევის პროდუქტი, რაც მონაცემების თუ სამეცნიერო პუბლიკაციების, ასევე კომპიუტერული პროგრამების (software) სახით გვეძლევა. |
| Results | ის კონკრეტული მონაცემები, რაც პროექტის განხორციელების პროცესში შეიქმნა; მაგ.: ინოვაციური გადაწყვეტილებები, ახალი ბიზნესმოდელები, პოლიტიკის სარეკომენდაციო პაკეტები, მონაცემთა ბაზები, გზამკვლევები, ახალი ინფრასტრუქტურა, კვლევითი ქსელები და ა.შ. პროექტის შედეგები, როგორც წესი, ინტელექტუალურ საკუთრებას წარმოადგენს. |
| Deliverable | ანგარიში, რომელიც ევროკომისიას ეგზავნება და პროექტის მონიტორინგის ინსტრუმენტად გამოიყენება. ანგარიში შესაძლოა სხვადასხვა სახის იყოს, მაგ.: კვლევის დიზაინი, ეთიკის ნორმები, სამეცნიერო პროდუქტი და ა.შ. |
| Milestone | პროექტის საკვანძო მოვლენა/საფეხური, რომლითაც ერთი კონკრეტული ეტაპი სრულდება და ახალი ეტაპი იწყება. სწორედ ამ საფეხურებით იზომება პროექტის რეალური პროგრესი. საკვანძო საფეხურის მიღწევა შემოწმებადი უნდა იყოს და ხშირად გარკვეული სამეცნიერო პროდუქტის შექმნას ემთხვევა. |
| Critical Risk | შესაძლო მოვლენა თუ პრობლემა, რაც პროექტის ამოცანების მიღწევას საფრთხეს უქმნის. კრიტიკული რისკი შესაძლოა იყოს დაბალი, საშუალო ან მაღალი, და მას რისკის თავიდან არიდების შესაბამისი ზომების აღწერა უნდა ახლდეს. |
| Outcomes | პროექტის მოსალოდნელი გავლენები, რაც დისემინაციის გზით მიიღწევა და სხვადასხვა სამიზნე ჯგუფის მიერ პროექტის შედეგების გამოყენებას გულისხმობს. როგორც წესი, ეს გავლენები უშუალოდ პროექტის მსვლელობისას ან მისი დასრულებისთანავე იჩენს თავს (ანუ ეს პუნქტი პროექტის მოკლევადიან გავლენას გულისხმობს). |
| Impact | პროექტის გრძელვადიანი გავლენა საზოგადოებაზე (გარემოს ჩათვლით), ეკონომიკასა და მეცნიერებაზე. |
| Pathway to Impact | ლოგიკური საფეხურები გრძელვადიანი გავლენების მისაღწევად და შესანარჩუნებლად პროექტის დასრულების შემდეგ. ლოგიკური საფეხური იწყება პროექტის შედეგებით, გრძელდება მისი დისემინაციითა და კომუნიკაციით, წვლილი შეაქვს მოკლევადიანი გავლენების მიღწევაში და, საბოლოოდ, გრძელვადიანი გავლენების შენარჩუნებაში. |

**პროექტის სტრუქტურა**

[არ უნდა აღემატებოდეს 45 გვერდს, ფონტი - მინიმუმ 11, ხაზებს შორის მანძილი - მინიმუმ 1]:

**პროექტის სათაური**

**პროექტის პარტნიორები** (პარტნიორი ინსტიტუციების ჩამონათვალი, ქვეყნების მითითებით)

1. **პროექტის აღწერა (Excellence)**

*ძირითადი საკითხების მოკლე შეჯამება:*

* კვლევის ამოცანების სიცხადე და განხორციელებადობა. პროექტის ამბიციურობა, ანუ რა სიახლე შეაქვს არსებულ ცოდნაში.
* კვლევის მეთოდოლოგიის საფუძვლიანობა, ძირითადი ცნებების, მოდელების, დაშვებების, ინტერდისციპლინური მიდგომების და კვლევის გენდერული ასპექტის (ქალების და კაცების თანაბარი ჩართულობა კვლევაში) გათვალისწინებით, ინოვაციური შინაარსი, „ღია მეცნიერების“ (open science) პრაქტიკა, მათ შორის, საჭიროების შემთხვევაში მოსახლეობისა და სამოქალაქო საზოგადოების ჩართულობა.
  1. **მიზანი და ამბიციები [დაახლ. 4 გვ.]**
* მოკლედ აღწერეთ კვლევის ამოცანები და რა გზით შეესაბამება ისინი მოცემულ თემას, ასევე რამდენად გაზომვადი და რეალისტურია.
* რამდენად ამბიციურია პროექტი, ანუ რაში გამოიხატება მისი ინოვაციურობა ახალი ცნებების და მიდგომების, ახალი სამეცნიერო პროდუქტების, ახალი ბიზნეს- თუ ორგანიზაციული მოდელების შეთავაზების თვალსაზრისით.
* აღწერეთ პროექტის მდგომარეობა „იდეიდან გამოყენებამდე“ თუ „ლაბორატორიიდან ბაზრამდე“ სპექტრში.
  1. **მეთოდოლოგია [დაახლ. 14 გვ.]**
* მეთოდოლოგიის ზოგადი მიმოხილვა, ძირითადი ცნებებით, მოდელებით და დაშვებებით/ჰიპოთეზებით. რა გზით აღწევს აღნიშნული მეთოდოლოგია პროექტის ამოცანებს. რა მნიშვნელოვან გამოწვევებს მოველით და რა გზით ვაპირებთ მათ გადალახვას [დაახლ. 10 გვ.].
* მოკლედ აღწერეთ ეროვნული და საერთაშორისო კვლევისა და ინოვაციის აქტივობები, რომელთა შედეგებიც დაგეგმილ პროექტთან კავშირშია [1 გვ.].
* აღწერეთ სხვა დისციპლინების მეთოდების და მიდგომების ინტეგრირება აღნიშნულ პროექტში, ან ახსენით, რატომ არ არის სხვა დისციპლინების მონაცემების ინტეგრირება რელევანტური [1-2 გვ.].
* აღწერეთ, როგორ ხდება გენდერული განზომილების გათვალისწინება აღნიშნულ პროექტში, ან ახსენით, რატომ არ არის მისი გათვალისწინება რელევანტური აღნიშნული პროექტისთვის [1 გვ.]
* აღწერეთ, რამდენად რელევანტურია მოცემული პროექტისთვის *„ღია მეცნიერების“* პრაქტიკა [მონაცემების წინასწარი გავრცელება (pre-print), კვლევის შედეგებზე თუ კომპიუტერულ პროგრამებზე ღია წვდომის უზრუნველყოფა, ღია რეცენზირებაში მონაწილეობა, მოსახლეობის და სამოქალაქო საზოგადოების ჩართვა (citizen science, რაც არ გულისხმობს კვლევის შედეგების დისემინაციას და კომუნიკაციას) და ა.შ.) და რამდენად უწყობს ხელს დასახული ამოცანების მიღწევას [1 გვ.]
* კვლევის მონაცემების მენეჯმენტი (პუბლიკაციების გარდა): ექსპერიმენტების თუ დაკვირვების მონაცემები, ვიზუალური მასალა, ციფრული მასალა და ა.შ. მონაცემების გაზიარების და ხელახალი გამოყენების ლიცენზიები; მონაცემებზე ღია ან დახურული წვდომა. დაფინანსებულ პროექტებში ყველა მონაცემი უნდა იყოს მოძიებადი, ხელმისაწვდომი, ქმედითი და ხელახლა გამოყენებადი (FAIR – findable, accessible, interoperable & reusable).

1. **გავლენა (Impact)**

*ძირითადი საკითხების მოკლე შეჯამება:*

* კვლევის საშუალო და გრძელვადიანი გავლენა (პროექტის უშუალო მსვლელობის მიღმა), მისი მიღწევის გზები და ის ზომები, რაც ამ გავლენებს გაზრდის.
  1. **ლოგიკური საფეხურები გრძელვადიანი გავლენების მისაღწევად [დაახლ. 4 გვ.]**
* ის უნიკალური წვლილი, რაც პროექტის შედეგებს შეაქვს (1) მოკლევადიანი გავლენების მიღწევაში და (2) უფრო ფართო, გრძელვადიანი გავლენების მიღწევაში.
  + რა სამიზნე ჯგუფები მიიღებენ სარგებელს პროექტიდან (საზოგადოების სეგმენტებადაც შეიძლება დაიყოს).
  + პროექტის გავლენები შეიძლება იყოს: *სამეცნიერო*, მაგ.: ახალი დარგობრივი ან ინტერდისციპლინური ცოდნის თუ პროგრამების შექმნა; *ეკონომიკური/ტექნოლოგიური,* მაგ.: ეფექტიანობის ან სარგებლის ზრდა, ფასების კლება, სტანდარტების დანერგვა, ახალი პროდუქტების თუ სერვისების დამკვიდრება ბაზარზე და ა.შ.; *სოციეტალური,* მაგ.: ცნობიერების გაზრდა, გადაწყვეტილების მიღების პროცესზე გავლენის მოხდენა და ა.შ.
* მოსალოდნელი გავლენების მასშტაბისა და მნიშვნელობის ხაზგასმა (სადაც რელევანტურია, რაოდენობრივ მაჩვენებლებში): *მასშტაბი*, ანუ რამდენად ფართო იქნება პროექტის გავლენები სამიზნე ჯგუფის ზომის თვალსაზრისით, რომელიც პროექტიდან სარგებელს მიიღებს; *მნიშვნელობა*, ანუ რამდენად ღირებულია ეს სარგებელი, მაგ.: დამატებითი ჯანსაღი ცხოვრების წლები, ელექტროენერგიის ნაკლები ხარჯები და ა.შ.
* პოტენციური ბარიერების აღწერა, რაც პროექტის მოკლე- და გრძელვადიან გავლენებს უშლის ხელს, მაგ.: მომხმარებლების ქცევა, ბაზრის მოთხოვნები და ა.შ. ბარიერების გადალახვის გზების იდენტიფიცირება.
  1. **გავლენების გაზრდის გზები - დისემინაცია და კომუნიკაცია [დაახლ. 5 გვ.]**
* დისემინაცია, როგორც წესი, მოიაზრებს პროექტის შედეგების გავრცელებას სამეცნიერო წრეებში, კომუნიკაცია კი - ფართო საზოგადოებაში, როგორც პროექტის მსვლელობისას, ისე მისი დასრულების შემდეგ. კომუნიკაციის სტრატეგია აღწერს როგორც ძირითად გზავნილებს, ისე მათი გავრცელების გზებსა და საშუალებებს.
* ინტელექტუალური საკუთრების დაცვის სტრატეგია (როგორც წესი, ეს ასპექტი დეტალურად გაწერილია კონსორციუმის შეთანხმებაში).

1. **განხორციელების ხარისხი და ეფექტიანობა (Implementation)**

*ძირითადი საკითხების მოკლე შეჯამება:*

* სამუშაო გეგმის ხარისხი და ეფექტიანობა, რისკების შეფასება, სამუშაო პაკეტების და საერთო რესურსების რელევანტურობა.
* კონსორციუმის თითოეული წევრის როლი და უნარი, და რა სახის ექსპერტიზას ფლობს კონსორციუმი, როგორც მთელი.

**3.1 სამუშაო გეგმა და რესურსები [დაახლ. 14 გვ. ცხრილების ჩათვლით]**

* სამუშაო გეგმის ზოგადი სტრუქტურის წარდგენა;
* თითოეული სამუშაო პაკეტისთვის განკუთვნილი დრო და შემადგენელი კომპონენტები (Gantt chart);
* კომპონენტების ურთიერთმიმართების გრაფიკული გამოსახვა (Pert chart);
* სამუშაოს დეტალური აღწერა: სამუშაო პაკეტების სია (ცხრილი 3.1ა), თითოეული სამუშაო პაკეტის აღწერა (ცხრილი 3.1ბ), საანგარიშო ერთეულების (Deliverables) სია (ცხრილი 3.1გ);
* პროექტის საკვანძო საფეხურები (Milestones) (ცხრილი 3.1დ);
* კრიტიკული რისკების ჩამონათვალი და მათთან გამკლავების სტრატეგიები (ცხრილი 3.1ე);
* პროექტში ჩართული პერსონალის დატვირთვა (person months) (ცხრილი 3.1ვ);
* ქვეკონტრაქტის აღწერა და დასაბუთება;
* დამატებითი ხარჯების დასაბუთება, თუ ისინი პიროვნული ხარჯების 15%-ს აღემატება.

**3.2 კონსორციუმის, როგორც მთელის, კვლევითი შესაძლებლობები [დაახლ. 3 გვ.]**

* კონსორციუმის აღწერა და მისი პროექტის ამოცანებთან შესაბამისობის ჩვენება. კონსორციუმის როლი დისციპლინური თუ ინტერდისციპლინური ცოდნის შექმნაში.
* კონსორციუმის წევრების მიერ საჭირო ინფრასტრუქტურასთან წვდომა.
* თითოეული წევრის კონტრიბუცია პროექტში.

ცხრილი 3.1ა *სამუშაო პაკეტების სია*

|  |  |  |  |  |  |  |
| --- | --- | --- | --- | --- | --- | --- |
| სამუშაო პაკეტი N | სამუშაო პაკეტის სახელწოდება | წამყვანი პარტნიორის N | წამყვანი პარტნიორის მოკლე სახელწოდება | სამუშაო დატვირთვა (person months) | დაწყების თვე | დასრულების თვე |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

ცხრილი 3.1ბ *სამუშაო პაკეტის აღწერა*

|  |  |
| --- | --- |
| სამუშაო პაკეტი N |  |
| სამუშაო პაკეტის სახელწოდება |  |
| ამოცანები |  |
| სამუშაოს აღწერა, წამყვანი პარტნიორი და მონაწილეების როლი |  |

ცხრილი 3.1გ *საანგარიშო ერთეულების (Deliverables) სია*

|  |  |  |  |  |  |  |  |
| --- | --- | --- | --- | --- | --- | --- | --- |
| საანგარიშო ერთეული N | საანგარიშო ერთეულის სახელწოდება | მოკლე აღწერა | სამუშაო პაკეტი N | წამყვანი პარტნიორის მოკლე სახელწოდება | ტიპი (ანგარიში, მონაცემები, ვებგვერდი, პროგრამა და ა.შ.) | დისემინაციის დონე  (კონფიდენციალური, საჯარო) | ჩაბარების თარიღი (თვე) |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

ცხრილი 3.1დ *საკვანძო საფეხურები (Milestones)*

|  |  |  |  |  |
| --- | --- | --- | --- | --- |
| საკვანძო საფეხური N | საკვანძო საფეხურის სახელწოდება | შესაბამისი სამუშაო პაკეტი | მიღწევის თარიღი (იზომება თვეებში, პროექტის დაწყების თარიღიდან) | შემოწმების გზა (რაში ვლინდება, რომ ეს საფეხური მიღწეული იყო) |
|  |  |  |  |  |
|  |  |  |  |  |
|  |  |  |  |  |

ცხრილი 3.1ე *კრიტიკული რისკები*

|  |  |  |
| --- | --- | --- |
| რისკის აღწერა:  1. ალბათობა;  2. დონე - დაბალი, საშუალო, მაღალი. | სამუშაო პაკეტი/ები | რისკის შემცირების/არიდების გზები |
|  |  |  |
|  |  |  |
|  |  |  |

ცხრილი 3.1ვ *პერსონალის დატვირთვა (person months)*

|  |  |  |  |  |
| --- | --- | --- | --- | --- |
|  | სამუშაო პაკეტი | სამუშაო პაკეტი +1 | სამუშაო პაკეტი +2 | ადამიანების დატვირთვის ჯამი თითოეული წევრისთვის |
| წევრის N და სახელი |  |  |  |  |
| წევრის N და სახელი |  |  |  |  |
| წევრის N და სახელი |  |  |  |  |
| ადამიანების დატვირთვის ჯამი |  |  |  |  |

**პროექტის შეფასების კრიტერიუმები**

|  |  |
| --- | --- |
| **1. პროექტის აღწერა (Excellence)**  *ზღვარი 3/მაქს. ქულა 5* | * კვლევის ამოცანების ნათელი ფორმულირება და განხორციელებადობა; * თეორიული ცნებების დასაბუთება და მეთოდოლოგიის გამართულობა; * კვლევის ინოვაციურობა; * ინტერდისციპლინური მიდგომა და, სადაც რელევანტურია, გენდერული ასპექტის გათვალისწინება. |
| **2. გავლენა (Impact)**  *ზღვარი 3/მაქს. ქულა 5* | * პროექტის ფარგლებში შექმნილი პროდუქციის წვლილი პროექტის გრძელვადიანი გავლენების მისაღწევად (სამუშაო პროგრამის შესაბამისად); * პროექტის დამატებითი გავლენები, რაც სამუშაო პროგრამაში არ არის გათვალისწინებული, მაგ.: რაც გააღრმავებს ინოვაციის შესაძლებლობებს, შექმნის ახალ საბაზრო პირობებს, გაზრდის კომპანიების კონკურენტუნარიანობას, წვლილს შეიტანს გარემოს ან კლიმატური ცვლილების პრობლემების დაძლევაში, სხვა მნიშვნელოვან სარგებელს მოუტანს საზოგადოებას; * პროექტის დისემინაციის და კომუნიკაციის სტრატეგიების ეფექტიანობა. |
| **3. განხორციელება (Implementation)**  *ზღვარი 3/მაქს. ქულა 5* | * სამუშაო გეგმის ხარისხი და ეფექტიანობა, არსებული რესურსების ამოცანებთან შესაბამისობა; * მენეჯმენტის სტრუქტურისა და პროცედურების ადეკვატურობა, ინოვაციისა და რისკების მენეჯმენტის ჩათვლით; * კონსორციუმის, როგორც მთელის, ექსპერტიზა; * კონსორციუმის წევრების მიერ როლების განაწილება და ადეკვატური რესურსების ფლობა. |